Lav et referat af nedenstående tekst:

Tekst:
Cheftræneren for Fortunas sølvvindere i den netop afsluttede sæson i 3F Ligaen, Jakob Borup, stopper som træner i Fortuna. Det skriver klubben på sin hjemmeside. Jakob Borup har måttet erkende, at det ikke i længden vil være muligt at passe trænerjobbet tilfredsstillende samtidig med en stigende arbejdsbyrde i det civile job som skoleleder for Muldbjerg Skolecenter og nu også konstitueret skoleleder for Tårs Skolecenter. Det var tanken, at Jakob Borup i den kommende sæson skulle have været del af en trænerduo for førsteholdstruppen sammen med den nye fuldtidstræner Brian Sørensen. Fortuna beklager, men forstår Jakob Borups beslutning. Klubben er allerede i forhandling om en assisterende træner for Brian Sørensen, og forhandlingerne ventes afsluttet om kort tid.

Referat:
Jakob Borup kan ikke finde tiden til at forene sit civile job med jobbet som elitefodboldtræner.